Komission tiedonanto Euroopan Parlamentille EY:n perustamissopimuksen 251 (2) artiklan toisen alakohdan nojalla neuvoston yhteisestä kannasta ehdotukseen Euroopan parlamentin ja neuvoston direktiiviksi ulkona käytettävien laitteiden melupäästöjä koskevan jäsenvaltioiden lainsäädännön lähentämisestä /* SEK/2000/0132 lopull. - COD 98/0029 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 (2) artiklan toisen alakohdan nojalla neuvoston yhteisestä kannasta ehdotukseen Euroopan parlamentin ja neuvoston direktiiviksi ulkona käytettävien laitteiden melupäästöjä koskevan jäsenvaltioiden lainsäädännön lähentämisestä KOMISSION TIEDONANTO EUROOPAN PARLAMENTILLE EY:n perustamissopimuksen 251 (2) artiklan toisen alakohdan nojalla neuvoston yhteisestä kannasta ehdotukseen Euroopan parlamentin ja neuvoston direktiiviksi ulkona käytettävien laitteiden melupäästöjä koskevan jäsenvaltioiden lainsäädännön lähentämisestä 1. Taustaa - Ehdotus toimitettiin parlamentille ja neuvostolle: (KOM(1998)46 - 1998/0029/COD) 18.2.1998 - Parlamentti antoi lausuntonsa ensimmäisessä käsittelyssä: 30.-31.3.1998 - Muutettu ehdotus: Ehdotusta ei muutettu - Neuvosto vahvisti yhteisen kannan: 24.1.2000 - Talous- ja sosiaalikomitea antoi lausuntonsa: 9.9.1998 2. Komission ehdotuksen tarkoitus Ehdotuksen tarkoituksena on jäsenvaltioiden lakien yhdenmukaistaminen ulkona käytettävien laitteiden melupäästöstandardien, vaatimustenmukaisuuden arviointi menettelyjen, merkintöjen, teknisen dokumentoinnin ja näitä laitteita koskevien tietojen kokoamisen osalta sekä tätä alaa koskevan yhteisön lainsäädännön saattaminen ajan tasalle. Perimmäisiä tavoitteita ovat ihmisten terveyden suojelu, voimassa olevan lainsäädännön yksinkertaistaminen (yhdeksän voimassa olevassa direktiivissä mainittua konetyyppiä eivät enää olisi mukana uudessa direktiivissä) sekä sisämarkkinoiden moitteettoman toiminnan edistäminen. Direktiivi koskee erityyppisiä, tavallisesti ulkona käytettäviä laitteita. Ne voivat olla joko rakennustyömailla (esim. torninosturit, kaivukoneet, kuormaajat), tietyömailla (esim. käsin kannateltavat betonimurskaimet ja kivihakut, jyrät) tai puutarhatöissä (ruohonleikkurit, raivurit, lehtipuhaltimet, silppurit) käytettäviä laitteita tai ajoneuvoihin (esim. jäteautoihin) asennettavia laitteita. Direktiivillä pyritään kattamaan hyvin kovaäänisinä ja häiritsevinä pidetyt laitetyypit. Vaikka melurajoja ei ole tarkoitus asettaa kaikille laitteille, melutason merkitsemistä koskeva velvoite tulisi yleiseksi (tämä on tärkeä näkökohta, sillä melumerkinnän ansiosta ostaja voi tehdä valintansa tosiasioiden pohjalta). Melurajoitukset on suunniteltu kaksivaiheisiksi. Ensimmäinen vaihe alkaisi 18 kuukautta direktiivin antamisen jälkeen, ja sen aikana poistettaisiin vähitellen käytöstä kovaäänisimmät laitteet. Neljä vuotta myöhemmin rajoituksia mukautettaisiin teknisen kehityksen mukaan (eli niitä tiukennettaisiin). 3. Yhteistä kantaa koskevat huomautukset Parlamentti ei tehnyt tarkistusehdotuksia ensimmäisessä käsittelyssä. Komission alkuperäiseen ehdotukseen verrattuna yhteisessä kannassa yksinkertaistetaan yhdenmukaisuuden arviointia siten, että vaihtoehtoisten arviointimenettelyjen määrää vähennetään viidestä kolmeen, joihin sisältyy uutena vaihtoehtona valmistajan suorittama valmistuksen sisäinen tarkastus (aikaisempia vähemmän byrokraattinen menettely). Direktiiviin soveltamisalaan on lisätty joitakin uusia laitteita (henkilönostimet, hydrauliset iskuvasarat, suuritehoiset voimageneraattorit, paalutuskoneet, asfaltti levittimet ja tiivistyslaitteet). Joillekin uusille laitteille on asetettu raja-arvot (muut tiivistyslaitteet kuin dieseljuntat), ja joidenkin laitteiden osalta raja-arvoja on laskettu ympäristön suojelullisista syistä (esim. ruohonleikkurit). Melutietojen keräämistä on yksinkertaistettu siten, että otetaan käyttöön EY-vaatimusten mukaisuusvakuutus. Muutokset yksinkertaistavat menettelyjä, ja oletettavasti niiden ansiosta myös ympäristönäkökohdat tulevat paremmin otetuiksi huomioon, sillä ne lisäävät kovaäänisiksi luokiteltavien laitteiden lukumäärää ja joissakin tapauksissa kiristävät melupäästörajoituksia. Ei ole ennakoitu ongelmia, jotka liittyisivät sääntelykomiteamenettelyn soveltamiseen otettaessa käyttöön uusia teknisiä ratkaisuja ja parannettaessa tiedonkeruuta. 4. Päätelmät ja yleiset huomautukset Komissio antaa suuren arvon yhteistä kantaa vahvistettaessa tehdylle työlle ja hyväksyy siinä esitetyt muutokset ja selvennykset. Panostus ympäristön ja siten kansalaisten hyväksi tulee varmasti osoittautumaan arvokkaaksi. Samalla turvataan myös markkinoillepääsy kovaäänisten laitteiden valmistajille, jotka kuitenkin näin saavat painavan viestin. Ympäristönäkökohdat ovat jatkossakin tärkeässä asemassa säänneltäessä ulkona käytettävien laitteiden melupäästöjä. Komissio suosittelee yhteisen kannan hyväksymistä.